Fritz Cassirer

Friedrich «Fritz» Leopold Cassirer (født 29. mars 1871 i Breslau i Schlesien i Tyskland, død 26. november 1926 i Berlin) var en tysk dirigent som promoterte musikken til den britiske komponisten Frederick Delius.

 Liv og virke 
 Bakgrunn 
Cassirer ble født i Breslau. Hans far Julius Cassirer var gjennom en felles oldefar fjernt i slekt med sin kone Julcher (Julie) født Cassirer.

 Dirigent 
Efter sine musikkstudier dirigerte han ved operahusene i Lübeck, Posen, Saarbrücken og Elberfeld.Blyth, Alan. «Cassirer, Fritz». Grove Music Online. Oxford Music Online. Besøkt 6. november 2010 .

Da Cassirer oppholdt seg i Elberfeld ble han gjennom sin kollega Hans Haym introdusert til Frederick Delius’ musikk, som på det tidspunktet var lite kjent i Tyskland.Carley, Lionel. «Hans Haym: Delius's Prophet and Pioneer». Music & Letters, bd. 54, nr. 1 (januar 1973): 1–24. . Cassirer ble i likhet med Haym sterkt fascinert av muskken, og dirigerte ved premieren av Delius’ opera Koanga i Elberfeld i 1904. Han bisto også Delius i å velge en tekst av Nietzsche for hans sekulære korverk, A Mass of Life. I 1907 organiserte han premieren av Delius’ opera A Village Romeo and Juliet ved Berlin Komische Oper. 

Cassirer var medlem av Komische Oper-selskapet som spilte Offenbachs The Tales of Hoffmann i London i 1907.The Times, 18. april 1907, s. 8 I London dirigerte han ved flere konserter; han presenterte ved en anledning Delius’ Appalachia sammen med Thomas Beechams New Symphony Orchestra. Beecham hadde frem til da aldri hørt Delius’ musikk, men ble likefullt hengiven til hans verker frem til sin død.Beecham, Sir Thomas. A Mingled Chime – Leaves from an Autobiography. London: Hutchinson, 1944, s. 63–4. . Beecham roste Cassirer for hans «naturlige gode, dog noe kresne smak».Sitert efter Blyth (Grove Online).

Efter å ha avslått et tilbud om å opptre på Manhattan Opera House i New York, pensjonerte Cassirer seg og henga seg til studie av filosofi og litteratur. Han døde i Berlin i en alder av 55 år.

 Privatliv 
Fritz Cassirer var gift med Lilly Dispecker. De hadde en datter ved navn Eva Charlotte Cassirer som giftet seg med sin fars fetter Friedrich Wilhelm Cassirer (også kjent som Fritz). Han var Max Reinhardts forretningsfører og i en periode administrerende direktør ved Deutsches Theater i Berlin.

Dispecker var gift to ganger, den andre gangen med den biomedisinske forskeren Otto Neubauer.

Cassirers far Julius hadde seks brødre og to søstre. Blant Fritz’ fettere fantes kunsthandleren Paul Cassirer, filosofen Ernst Cassirer, industriherren og kunstsamleren Hugo Cassirer (hvis sønn giftet seg med romanforfatteren Nadine Gordimer) samt nevrologen Richard Cassirer.

 Referanser 

 Eksterne lenker 
 Cassirers familietre 

Kategori:Personer fra Wrocław
Kategori:Tyske dirigenter
Kategori:Fødsler i 1871
Kategori:Dødsfall i 1926